Na temelju članka 4. Pravilnika o upisima i mjerilima upisa djece u Dječji vrtić Hlojkica Delnice ( u daljnjem tekstu Pravilnik ) Upravno vijeće Dječjeg vrtića Hlojkica objavljuje

JAVNA OBJAVA UPISA

DJECE U DJEČJI VRTIĆ I JASLICE ZA PEDAGOŠKU

2018./2019. GODINU

Zahtjevi za upis primat će se od ­­­­­­­­­­­­­­2.05.2018. godine do zaključno 11.05.2018. godine u prostorijama Dječjeg vrtića Hlojkica, svakog radnog dana u vremenu od 08.00. do 15.00. sati.

Zahtjev za upis djece podnose roditelji za upis djece starosti od godine dana do polaska u školu u programe:

* cjelodnevni desetosatni program jaslica
* cjelodnevni desetosatni program vrtića
* program Predškole

Uz zahtjev se prilažu:

1. preslika rodnog lista/izvoda iz matice rođenih djeteta
2. potvrda o prijavljenom prebivalištu djeteta
3. preslika osobne iskaznice oba roditelja/uzdržavatelja
4. potvrda i prijavljenom prebivalištu jednog roditelja /uzdržavatelja ,ne starije od tri mjeseca od dana podnošenja zahtjeva za upis

Zahtjev za upis koji ne sadrži gore navedene isprave bit će odbačen.

Roditelji koji se pozivaju na neki od kriterija za ostvarivanje prednosti pri upisu iz članka 6. Pravilnika , koji se odnosi na Mjerila za ostvarivanje prednosti pri upisu djece u redovne programe u skladu s čl. 20. Zakona o predškolskom odgoju i obrazovanju (N.N. 10/97, 107/07, 94/13), i dodatna mjerila, dužni su priložiti:

1. za dijete roditelja invalida Domovinskog rata, rješenje nadležnog ministarstva o statusu invalida Domovinskog rata
2. za dijete s teškoćama u razvoju, mišljenje stručnog povjerenstva osnovanog po propisima iz područja socijalne skrbi ili odgovarajući medicinski i drugi nalazi, mišljenje i rješenja nadležnih tijela,ustanova i vještaka
3. za dijete samohranog roditelja - potpisana izjava u javnobilježničkom uredu da je drugi roditelj umro (ili smrtovnica), na dugogodišnjoj zatvorskoj kazni ili oduzete poslovne sposobnosti
4. za dijete u udomiteljskoj obitelji, presliku rješenja da je dijete u udomiteljskoj obitelji
5. za dijete zaposlenih roditelja - potvrda o zaposlenju od poslodavca ili potvrda ( elektronički zapis) o podacima evidentiranim u matičnoj evidenciji HZMO-a
6. presliku rodnih listova ili izvatka iz matice rođenih ostale djece iz obitelji
7. za dijete roditelja koji prima dječji doplatak, presliku rješenja ili potvrdu Hrvatskog zavoda za mirovinsko osiguranje o pravu na dječji doplatak za tekuću godinu

Djeca se upisuju u vrtić i jaslice uz primjenu prednosti i bodovanja sukladno odredbama Pravilnika o upisima i mjerilima upisa djece u Dječji vrtić „Hlojkica“ Zahtjev za upis podnosi se na posebnom obrascu koji je sastavljen sukladno odredbama Pravilnika , a preuzima se u prostorijama uprave Dječjeg vrtića Hlojkica ili na web stranici [www.hlojkica.com](http://www.hlojkica.com).

Prijave zainteresiranih stranaka koje se ne odazovu na javnu objavu u danom roku, neće se razmatrati.

Svi podnositelji zahtjeva bit će obaviješteni o rezultatima upisa.

Zahtjev s kompletnom dokumentacijom dostaviti osobno ili na adresu:

Dječji vrtić Hlojkica, Šetalište Ivana Gorana Kovačića 1. 51 300 Delnice

Sve obavijesti u svezi upisa mogu se dobiti na telefon 051 811-345 svakog radnog dana u vremenu od 08.00.-15.00. sati.

Predsjednik Upravnog vijeća

\_\_\_\_\_\_\_\_\_\_\_\_\_\_\_\_\_\_\_\_\_\_

Franjo Jakovac

Delnice, 22. ožujka 2018.

KLASA: 012-01/18-01/05

URBROJ: 2112-01-60-1-18-03